მუჯინგა კამბუნძი

მუჟინგა კამბუნძი (დ. 17 ივნისი, 1992) — შვეიცარიელი სპრინტერი. 2019 წლის მსოფლიო ჩემპიონატზე 200 მეტრზე რბენაში ბრინჯაოს მედალი მოიპოვა. კამბუნძი 2022 და 2025 წლების მსოფლიო ჩემპიონია დახურულ სივრცეში; 2018 წელს ბრინჯაოს მოპოვების შემდეგ, ამ სპორტში ყველა დროის მეოთხე ყველაზე სწრაფი ქალი გახდა. კამბუნძი ევროპის ჩემპიონატის სამგზის მფლობელია: 2022 წელს მოიპოვა ოქროს მედალი 200 მეტრზე და ვერცხლის მედალი 100 მეტრზე რბენაში, 2016 წელს ბრინჯაოს მედალი 100 მეტრზე. ევროპის ჩემპიონატზე კი დახურულ სივრცეში 60 მეტრზე რბენაში 2023 წელს ოქროს, ხოლო 2017 წელს ბრინჯაოს მედალი მოიპოვა.

კამბუნჯი ფლობს შვეიცარიის რეკორდებს 100 და 200 მეტრზე რბენაში, ასევე შვეიცარიის რეკორდს 60 მეტრზე რბენაში დახურულ სივრცეში. მოპოვებული აქვს თითქმის 30 ეროვნული ტიტული.
ადრეული ცხოვრება და ოჯახი
მუჟინგა კამბუნძი დაიბადა 1992 წლის 17 ივნისს ბერნში, კონგოელი მამის, საფუკას და ბერნელი დედის, რუთის ოჯახში. მუჟინგა ოჯახში ოთხი შვილიდან მეორეა. კამბუნძის უმცროსი და, დიტაჯი, ასევე საერთაშორისო დონის ათლეტია, რომელიც ბარიერებით რბენაშია სპეციალიზებული; დიტაჯიმ შვეიცარია 2020 წლის ტოკიოს ოლიმპიურ თამაშებზე წარადგინა. მძლეოსნობის პროგრამაზე პირველად კამბუნძის უფროსი და, კალუანდა ჩაეწერა, კალუანდას მიჰყვა მუჟინგა, შემდეგ — მუსვამა და ბოლოს — დიტაჯი.
კარიერა
2009—2010
2009 წელს კამბუნძიმ ევროპის ახალგაზრდულ ოლიმპიურ ფესტივალზე 100 მეტრზე რბენაში ვერცხლის მედალი, და 4 100 მეტრზე ესტაფეტაში ოქროს მედალი მოიპოვა, ხოლო შვეიცარიის ჩემპიონატზე 100 და 200 მეტრზე რბენაში ოქროს მედლები დაიმსახურა. ამ წარმატებებისთვის შვეიცარიის მძლეოსნობის ასოციაციამ კამბუნძი წლის შვეიცარიელ ათლეტად დაასახელა.

2010 წელს მუჯინგამ ევროპის გუნდური ჩემპიონატის მეორე ლიგაში 200 მეტრზე რბენაში გაიმარჯვა და 20 მსოფლიო ჩემპიონატზე შვეიცარიის 20 რეკორდი მოხსნა ამ დისციპლინაში.
2013—2014
კამბუნძი მძლეოსნობის კლუბ „ “-ში ვარჯიშობდა, სადაც მწვრთნელი ჟაკ კორდე იყო. 2013 წლის შემოდგომაზე მუჯინგა საცხოვრებლად მანჰაიმში გადავიდა, რათა მწვრთნელ ვალერი ბაუერის ხელმძღვანელობით ევარჯიშა ევროპის ყოფილ ჩემპიონ ვერენა ზაილერთან ერთად.

2014 წელს ციურიხში გამართულ ევროპის მძლეოსნობის ჩემპიონატზე, 100 მეტრზე რბენისას, კამბუნძიმ საკუთარი ეროვნული რეკორდი მოხსნა წინასწარ გარბენასა და ნახევარფინალში, ხოლო ფინალში მეოთხე ადგილი დაიკავა.შემდგომში, 200 მეტრზე რბენის ფინალში მეხუთე ადგილი დაიკავა და რეგულა აების მიერ 26 წლის წინ დამყარებული ეროვნული რეკორდი მოხსნა.
2016—2017
კამბუნძიმ შვეიცარიის ნაკრებში 2016 წლის რიო-დე-ჟანეიროში გამართულ ზაფხულის ოლიმპიურ თამაშებზე მიიღო მონაწილეობა და ნახევარფინალამდე მიაღწია როგორც 100 მეტრზე, ასევე 200 მეტრზე.იმავე წელს ამსტერდამში გამართულ ევროპის ჩემპიონატზე 100 მეტრზე ბრინჯაოს მედალი მოიპოვა.

2017 წლის ლონდონის მსოფლიო ჩემპიონატზე კამბუნძიმ 100 მეტრზე რბენაში მე-10 ადგილი დაიკავა.4 100 მეტრზე ესტაფეტაში მუჯინგამ და გუნდელებმა — აილა დელ პონტემ, სარა ატჩომ და სალომე კორამ — ნახევარფინალში ეროვნული რეკორდი გააუმჯობესეს და ფინალში მეხუთე ადგილზე გავიდნენ.წლის ბოლოს კამბუნძიმ განაცხადა, რომ მომავალში ნიდერლანდელ მწვრთნელთან, ჰენკ კრაიენჰოფთან ითანამშრომლებდა,თუმცა მათი საქმიანი ურთიერთობა ორ თვეში შეწყდა.კამბუნძიმ მწვრთნელი კვლავ შეიცვალა და მუშაობა ადრიან როტენბიულერთან დაიწყო, რომელიც ხუთი წლის განმავლობაში, 2022 წლის ნოემბრამდე ავარჯიშებდა, სანამ როტენბიულერი მუჯინგას პარტნიორმა, ყოფილმა სპრინტერმა ფლორიან კლივაზმა არ შეცვალა.

2018—2019
2018 წელს ბირმინგემში გამართულ მსოფლიო ჩემპიონატზე დახურულ სივრცეში, კამბუნძიმ 60 მეტრზე სირბილის ფინალში მესამე ადგილი დაიკავა და ბრინჯაოს მედალი მოიპოვა. ბერლინში გამართულ ევროპის ჩემპიონატზე მეოთხე ადგილი დაიკავა, როგორც 100 და 200 მეტრზე სირბილში, ისე 4 100 მეტრზე ესტაფეტაში (აილა დელ პონტესთან, სარა ატჩოსთან და სალომე კორასთან ერთად).

2019 წელს დოჰაში, კატარში გამართულ მსოფლიო ჩემპიონატზე კამბუნძიმ 200 მეტრზე სირბილში მესამე ადგილი დაიკავა.მოგვიანებით კამბუნძი შვეიცარიის წლის სპორტსმენად დასახელდა.
2021—2022
2020 წლის დაგვიანებულ ტოკიოს ოლიმპიურ თამაშებზე, კამბუნძიმ 100 და 200 მეტრზე სირბილის ფინალში იასპარეზა; პირველ დისციპლინაში მეექვსე, ხოლო მეორეში — მეშვიდე ადგილი დაიკავა. ასევე იყო შვეიცარიის 4 100 მეტრზე ესტაფეტის გუნდის წევრი, რომელმაც ფინალში მეოთხე ადგილი დაიკავა.

2022 წელს ბელგრადში გამართულ მსოფლიო ჩემპიონატზე დახურულ სივრცეში, 60 მეტრზე ოქროს მედალი მოიპოვა (6,96 წამში), რითაც ყველა დროის მსოფლიო რეიტინგში მეოთხე ადგილი დაიკავა; კამბუნძიმ ეს შედეგი მერვე ბილიკიდან ასპარეზობისას დააფიქსირა, რაც იშვიათი მიღწევაა. 1999 წლის შემდეგ ამ დისტანციაზე ასე სწრაფად არცერთ ქალს არ ურბენია. დეკემბერში კიდევ ერთი ჯილდო მიიღო, როგორც წლის შვეიცარიელი სპორტსმენი ქალი.

2022 წლის 19 აგვისტოს, მიუნხენში გამართულ ევროპის მძლეოსნობის ჩემპიონატზე, კამბუნძიმ 200 მეტრზე ოქროს მედალი მოიპოვა (22,32 წამში), სამი დღით ადრე კი 100 მეტრზე ვერცხლის მედალი მოიპოვა (10,99 წამში), სადაც მხოლოდ გერმანელ გინა ლიუკენკემპერს ჩამორჩა.